ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 155 

17 Μαρτίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων του Δ.Σ. του Αυτόνομου Οικο¬ 
δομικού Οργανισμού Αξκών (ΑΟΟΑ) στο Γενικό Διευ¬ 
θυντή του Οργανισμού. 1 

Έγκριση και προκήρυξη διενέργειας της Ετήσιας Γεωργι- 

κής Στατιστικής Έρευνας, έτους 1993. 2 

Σύσταση τριών θέσεων ειδικευομένων γιατρών Καρδιολο¬ 
γίας στο Νομαρχιακό Γ ενικό Νοσοκομείο Πρέβεζας. 3 
Συγκρότηση Υπηρεσιακών Συμβουλίων Κ.Υ.Σ.ΔΙ.Π. και 

Π.Υ.Σ.ΔΙ.Π. 4 

Αναπροσαρμογή τελών χρήσης λιμένα Ν.Δ. 3878/58 επί 

των εισιτηρίων εξωτερικού. 5 

Παράταση του χρόνου διάρκειας είσπραξης τέλους χρή¬ 
σης Λιμένος και επιβολή νέου τέλους χρήσης Λιμένος 

υπέρ του Λιμενικού Ταμείου ΗΓΟΥΜΕΝΙΤΣΑΣ». 6 

Καθορισμός θερινής ώρας για τα έτη 1993 και 1994. . 7 


Υποχρωτική χρήση της ζώνης ασφαλείας στα οχήματα 
κάτω των 3,5 τόννων σε συμμόρφωση με τις διατάξεις 
της οδηγίας του Συμβουλίου Υπουργών της Κοινότη¬ 
τας. 

Συμμετοχή των Κοινοτήτων Γραίκα, Γρϋλλου και Κάτω Σα- 
μικού Ν. Ηλείας στον Αναπτυξιακό Σύνδεσμο της 3ης 


Γεωγραφικής Ενότητας. 9 

Τροποποίηση - συμπλήρωση του Κανονισμού Υπηρεσίας 
ΤΕΕΕΧ Εσωτερικού.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.956.1/15/434020 (1) 


Μεταβίβαση αρμοδιοτήτων του Δ.Σ. του Αυτόνομου Οικοδο¬ 
μικού Οργανισμού Αξκών (ΑΟΟΑ) στο Γενικό Διευθυντή 
του Οργανισμού. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. 2 του άρθρου 29 του Ν. 1199/81 
«Περί ρυθμίσεως θεμάτων καταστάσεως υπαλλήλων του Δη¬ 
μοσίου, των ΝΠΔΔ, των Ο.Τ.Α. και άλλων συναφών διατά¬ 
ξεων» (ΦΕΚ 237/81 ΤΑ), 
β. Το Ν. 660/77 «Περί ΥΕΘΑ κ.λπ.». 
γ. Την υπ’ αριθ. 915/26.11.92 σύμφωνη γνώμη του Διοικη¬ 
τικού Συμβουλίου του Αυτόνομου Οικοδομικού Οργανισμού 
Αξιωματικών (ΑΟΟΑ) για μεταβίβαση αρμοδιοτήτων σε όρ¬ 


γανα του Ταμείου με σκοπό την καλύτερη λειτουργία των 
υπηρεσιών του ΑΟΟΑ. 

δ. Την υπ’ αριθμ. Υ.1944/9.12.92 Κοινή Απόφαση Πρωθυ¬ 
πουργού και Υπουργού Εθνικής Αμύνης «Ανάθεση αρμοδιο¬ 
τήτων στους Υφυπουργούς Εθνικής Αμύνης Ιωάννη Σταθό- 
πουλο και Σπήλιο Σπηλιωτόπουλο», αποφασίζουμε: 

2. Εγκρίνουμε την μεταβίβαση των παρακάτω αρμοδιοτή¬ 
των του ΔΣ/ΑΟΟΑ, στο Γενικό Δ/ντή του Οργανισμού: 

α. Έγκριση και εντολή πληρωμής παγίων δαπανών υποχρε¬ 
ωτικού χαρακτήρος και συγκεκριμένα: 

(1) Μισθοδοσίας Ασφαλιστικών Παροχών 

(2) ΕΥΔΑΠ, ΟΤΕ, ΔΕΗ, Ταχυδρομικών 

(3) Κοινοχρήστων 

(4) Φόρων - Τελών 

(5) Τόκων - Χρεωλυσίων - Προμήθεια των Δανείων. 

β. Διενέργεια προμηθειών και ανάθεση εργασιών άνευ δια- 
γωνσιμού, καθώς και έγκριση εντολής πληρωμής μη παγίων 
δαπανών μέχρι του ποσού των πεντακοσίων χιλιάδων 
(500.000) δραχμών κατά περίπτωση. 

2. Με την παρούσα καταργείται κάθε προηγούμενη σχετική 
απόφαση. 

3. Η παρούσα απόφαση, που δεν συνεπάγεται οικονομική 
επιβάρυνση, να δημοσιευθεί στην Εφημερίδα της Κυβερνή- 
σεως και να ισχύει από της δημοσιεύσεως. 

Αθήνα, 6 Φεβρουάριου 1993 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦-- 

Αριθ. 1101/Β 105 (2) 

Έγκριση και προκήρυξη διενέργειας της Ετήσιας Γεωργικής 
Στατιστικής Έρευνας, έτους 1993. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των 
Π.Δ. 1143/80 «περί οργανισμού της ΕΣΥΕ», 224/86 «περί 
συστάσεως Γ.Γ. ΕΣΥΕ» και 532/91 «περί οργανισμού Γ.Γ. 
ΕΣΥΕ». 

β. Του Ν. 1558/85 «περί κυβερνήσεως και κυβερνητικών 
οργάνων». 

γ. Του Ν. 992/79 «περί οργανώσεως των διοικητικών υπη¬ 
ρεσιών δια την εφαρμογήν της συνθήκης Προσχωρήσεως της 

Ελλάδος εις τας Ευρωπαϊκός Κοινότητας και ρυθμίσεως συ¬ 
ναφών θεσμικών και οργανωτικών θεμάτων». 

2. Την απόφαση 23180/117/2.6.61 του Γενικού Διευθυ¬ 
ντή της ΕΣΥΕ «περί εγκρίσεως διενέργειας ετήσιας γενικής 
ερεύνης επί των εκτάσεων των διαφόρων καλλιεργειών και 
του αριθμού των καλλιεργουμένων δένδρων εις την αγροτικήν 
περιοχήν Δήμου και Κοινότητας της χώρας». 

3. Την απόφαση Υ 1687/17.2.92 του Πρωθυπουργού και 
του Υπουργού Εθνικής Οικονομίας «περί καθορισμού αρμο¬ 
διοτήτων των Υφυπουργών Εθνικής Οικονομίας», όωπς αυτή 
τροποποιήθηκε με την υπ’ αριθ. Υ 1723/16.3.92 όμοια από¬ 
φαση. 

4. Την απόφαση Υ 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οικο¬ 
νομικών «περί αναθέσεως αρμοδιοτήτων του Υπουργού Οικο¬ 
νομικών στον Υφυπουργό Οικονομικών». 

5. Τη σχετική εισήγηση Ζ-1103/7.10.92 του Τμήματος 
Ετήσιων Στατιστικών Γεωργικών - Κτηνοτροφικών και Στατι¬ 
στικών Αλιείας της Δ/νσης Πρωτογενούς Τομέα της Γ.Γ. 
ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια εντός του 
έτους 1993 από το Τμήμα Ετήσιων Στατιστικών Γεωργ. - 
Κτηνοτροφικών και Στατ/κών Αλιείας της Διεύθυνσης Πρω¬ 
τογενούς Τομέα της Γ.Γ. ΕΣΥΕ, της Ετήσιας Γεωργικής Στα¬ 
τιστικής Έρευνας. 

2. Η έρευνα αυτή διεξάγεται κατ’ έτος σε όλους του Δή¬ 
μους και Κοινότητες της Χώρας για τη συλλογή στοιχείων που 
αφορούν: 

ί) Εκτάσεις και συγκομισθείσα παραγωγή για τις αροτραίες 
καλλιέργειες, τις καλλιέργειες με λαχανικά, τις δενδρώσεις 
καλλιέργειες και τους αμπελώνες, εκτάσεις αγραναπαύσεων, 
καθώς και εκτάσεις από τις ανωτέρω που ποτίστηκαν εντός 
του έτους. 

ϋ) Αριθμό ζώων και παραγωγή κτηνοτροφικών προϊόντων. 

ίϋ) Χρησιμοποιηθέντα γεωργικά μηχανήματα για τις διάφο¬ 
ρες γεωργικές και κτηνοτροφικές εργασίες. 

ίν) Στοιχεία αλιείας εσωτερικών υδάτων, παράκτιας θαλάσ¬ 
σιας αλιείας και μηχανοκίνητων επαγγελματικών αλιευτικών 
σκαφών θαλάσσιας αλιείας. 

3. Τα όργανα που θα χρησιμοποιηθούν για τη διενέργεια 
της έρευνας θα είναι υπάλληλοι της Γ.Γ. ΕΣΥΕ, μόνιμοι και επί 
συμβάσει, υπάλληλοι άλλων Δημοσίων Υπηρεσιών, Ο.Τ.Α., 
Δημοσίων Επιχειρήσεων και Οργανισμών, καθώς και ιδιώ¬ 
τες. 

4. Οι δαπάνες για την εκτέλεση της έρευνας θα βαρύνουν 
αποκλειστικά τον προϋπολογισμό της Γ.Γ. ΕΣΥΕ, έτους 
1993. 

5. Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού ύφους 
79.000.000 δρχ. για το οικονομικό έτος 1993, η οποία έχει 
προβλεφθεί στον προϋπολογισμό του 1993 στον ειδικό φο¬ 
ρέα 13-150 Γ.Γ. ΕΣΥΕ και με ΚΑΕ 5323 «Λοιπές δαπάνες 
Γεωργικού Τομέα». 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 18 Ιανουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 

ΓΕΩΡΓΙΑΣ 

Σ. ΧΑΤΖΗΓΑΚΗΣ 


Αριθ. Α3α/10212 (δις) (3) 

Σύσταση τριών θέσεων ειδικευομένων γιατρών Καρδιολογίας 
στο Νομαρχιακό Γενικό Νοσοκομείο Πρέβεζας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΕΣΥ) ΦΕΚ 
143Α/83. 

2. Την διάταξη του άρθρου 1 παρ. 1 β του Π.Δ/τος 129/92. 

3. Την αρ. Υ 1938/9.12.1992 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοιν. Ασφα¬ 
λίσεων «Ανάθεση αρμοδιοτήτων στους Υφυπουργούς» (ΦΕΚ 
727/Β/92). 

4. Την αρ. Υ 1847/1078399/1182/0001/14.8.92 κοινή 
απόφαση του Πρωθυπουργού και του Υπουργού Οικονομικών 
«ανάθεση αρμοδιοτήτων στους Υφυπουργούς» (ΦΕΚ 525/Β/ 
92). 

5. Την αρ. 16 της 94ης Ολομέλειας/3.7.92 απόφαση του 
ΚΕ.Σ.Υ. και 

6. Την απόφαση-πρόταση 6/27.3.92 του Δ.Σ. του Νοσ. 
Πρέβεζας, αποφασίζουμε: 

1. Συνιστώνται και προστίθενται στον Οργανισμό του Νο¬ 
μαρχιακού Γ ενικού Νοσ/μείου Πρέβεζας τρεις (3) θέσεις ειδι- 
κευομένων γιατρών στην ειδικότητα της Καρδιολογίας. 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του Νομαρχιακού Γ ενικού Νο¬ 
σοκομείου Πρέβεζας (ΝΠΔΔ) ύψους 7.500.000 δρχ. περίπου 
για το τρέχον έτος και ύψος 9.000.000 δρχ. περίπου, για 
κάθε ένα από τα επόμενα έτη. 

Η δαπάνη τρέχοντος έτους θα αντιμετωπισθεί από την εγ¬ 
γεγραμμένη στο ειδικό αποθεματικδ του προϋπολογισμού 
του Νομαρχιακού Γ ενικού Νοσοκομείου Πρέβεζας πίστωση, 
την δε των επομένων ετών από τις πιστώσεις που θα εγγρά- 
φονται στον προϋπολογισμό του Νοσοκομείου αυτού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Φεβρουαρίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Κ. ΓΙΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

- ♦- 

Αριθ. Φ.900.41 /I /Η/1223 (4) 

Συγκρότηση Υπηρεσιακών Συμβουλίων Κ.Υ.Σ.ΔΙ.Π. και 
Π.Υ.Σ.ΔΙ.Π. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 4 και 5 παρ. 3 εδάφιο β του 
Π.Δ. 611/1977, όπως τροποποιήθηκε και ισχύει με το άρθρο 
μόνο παρ. 1 του Π.Δ. 251 /1986 (ΦΕΚ 119Α ) και το Ν. 2085/ 

1992 «Ρύθμιση θεμάτων οργάνωσης, λειτουργίας και προσω¬ 
πικού της Δημόσιας Διοίκησης και άλλες διατάξεις» (ΦΕΚ 170 
Α’). 

2. Τις διατάξεις του άρθρου 14 του Ν. 1586/1986, όπως 
τροποποιήθηκε και συμπληρώθηκε με τις διατάξεις του άρ¬ 
θρου 40 του Κεφαλαίου Β'του Ν. 1884/1990 (ΦΕΚ81 Α'). 

3. Τις διατάξεις των άρθρων 6 29 του Ν. 2085/1992 (ΦΕΚ 

170 Α'). 

4. Τις διατάξεις των παρ. 1, 2, 4 και 5 του άρθρου 40 του 
Κεφαλαίου Β' του Ν. 1884/1990 (ΦΕΚ 81 Α). 

5. Τις διατάξεις του Π.Δ. 410/1988 (ΦΕΚ 191 Α') «Κωδικο¬ 
ποίηση σε ενιαίο κείμενο των διατάξεων της κείμενης νομο¬ 
θεσίας, που αφορούν το προσωπικό με σχέση εργασίας ιδιω¬ 
τικού δικαίου του Δημοσίου, των Ο.Τ.Α. και των λοιπών 
Ν.Π.Δ.Δ.». 

6. Τις διατάξεις της αριθ. Φ.900.41/Η/ 1445/ 20.2.1989 
υπουργικής απόφασης (ΦΕΚ 147 Β'). 

7. Τη διάταξη του άρθρου 27 του Ν. 2081/1992 «Ρύθμιση 
θεμάτων του θεσμού των Επιμελητηρίων κ.λπ.» (ΦΕΚ 154 Α') 
και την αριθμ. 550/7.10.92 εγκύκλιο της Γραμματείας του 
Υπουργικού Συμβουλίου κατ’ εφαρμογή των οποίων βεβαιού- 
ται ότι δεν προκαλείται δαπάνη εις βάρος του κρατικού προϋ¬ 
πολογισμού, αποφασίζουμε: 

1. Συγκροτούμε στην Κεντρική Υπηρεσία του Υπουργείου 
Εθνικής Παιδείας και θρησκευμάτων το πενταμελές υπηρε¬ 
σιακό συμβούλιο με τίτλο Κεντρικό Υπηρεσιακό Συμβούλιο 
Διοικητικού Προσωπικού (Κ.Υ.Σ.ΔΙ.Π.), που συστήθηκε με 
την αριθ. Φ.900.41/Η/1445/20.2.1989 (ΦΕΚ 147 Β') 
υπουργική απόφαση, ως εξής: 

α) Από ένα Αντιπρόεδρο, Σύμβουλο ή Πάρεδρο του Συμ¬ 
βουλίου της Επικράτειας ή Αντιπρόεδρο του ΑρεΙου Πάγου ή 
Αρεοπαγίτη ή Αντιπρόεδρο, Αύμβουλο ή Πάρεδρο του Ελε¬ 
γκτικού Συνεδρίου ή ένα Πρόεδρο Εφετών ή Εφέτη των πολι¬ 
τικών ή διοικητικών δικαστηρίων ή ένα Σύμβουλο ή Πάρεδρο 
του Νομικού Συμβουλίου του Κράτους, που ορίζεται με τον 
αναπληρωτή του ύστερα από πρόταση του προέδρου του 
Συμβουλίου της Επικράτειας του ΑρεΙου Πάγου, του Ελεγκτι¬ 
κού Συνεδρίου, του Γενικού Επιτρόπου της Επικράτειας των 
Διοικητικών Δικαστηρίων και του Προέδρου του Νομικού Συμ¬ 
βουλίου του Κράτους, κατά περίπτωση, ως πρόεδρο. 

β) Από δύο (2) μόνιμους υπαλλήλους της Κεντρικής Υπηρε¬ 
σίας του Υπουργείου Εθνικής Παιδείας και θρησκευμάτων με 
βαθμό Γενικού Διευθυντή ή Διευθυντή Α' ή Β' με ισάριθμους 
αναπληρωτές, ως μέλη. 

γ) Από δύο (2) αιρετούς εκπροσώπους των υπαλλήλων, με 
ισάριθμους αναπληρωτές, που εκλέγονται με άμεση, καθο¬ 
λική και μυστική ψηφοφορία, σύμφωνα με τις διατάξεις του 
άρθρου 40 Κεφάλαιο Β' παρ. 1 του Ν. 1884/1990 (ΦΕΚ 81 
Α'), ως μέλη. 

δ) Γραμματέας του Κ.Υ.Σ.ΔΙ.Π. ορίζεται μόνιμος υπάλληλος 
της Κεντρικής Υπηρεσίας του Υπουργείου Εθνικής Παιδείας 
και θρησκευμάτων με βαθμό τουλάχιστον Γραμματέα Α, με 
τον αναπληρωτή του. 

2. Συγκροτούμε το πενταμελές υπηρεσιακό συμβούλιο με 
τίτλο Περιφερειακό Υπηρεσιακό Συμβούλιο Διοικητικού Προ¬ 
σωπικού (Π.Υ.Σ.ΔΙ.Π.), που συστήθηκε με την αριθ. 
Φ.900.41 /Η/1445/20.2.1989 (ΦΕΚ 147 Β') υπουργική από¬ 
φαση, σε κάθε νομό και στις νομαρχίες Αθήνας, Ανατολικής 
Αττικής, Δυτικής Αττικής και Πειραιά, ως εξής: 

α) Από ένα Αντιπρόεδρο, Σύμβουλο ή Πάρεδρο του Συμ¬ 
βουλίου της Επικράτειας, ή Αντιπρόεδρο του Αρείου Πάγου ή 
Αρεοπαγίτη ή Αντιπρόεδρο, Σύμβουλο ή Πάρεδρο του Ελε¬ 
γκτικού Συνεδρίου ή ένα Πρόεδρο Εφετών ή Εφέτη των πολι¬ 
τικών ή διοικητικών δικαστηρίων ή ένα Σύμβουλο ή Πάρεδρο 
του Νομικού Συμβουλίου του Κράτους, που ορίζεται με τον 
αναπληρωτή του ύστερα από πρόταση του Προέδρου του 
Συμβουλίου της Επικράτειας, του Αρείου Πάγου, του Ελεγκτι¬ 
κού Συνεδρίου, του Γενικού Επιτρόπου της Επικράτειας των 
Διοικητικών Δικαστηρίων και του Προέδρου του Νομικού Συμ¬ 
βουλίου του Κράτους, κατά περίπτωση. 

Στα Π.Υ.Σ.ΔΙ.Π. που εδρεύουν εκτός νομού Αττικής επιτρέ¬ 
πεται ο ορισμός των Προέδρων πρωτοδικών ή πρωτοδικών 


των πολιτικών δικαστηρίων, ύστερα από πρόταση του προϊ¬ 
σταμένου του δικαστηρίου. 

Ο δικαστικός λειτουργός ή ο σύμβουλος ή ο πάρεδρος του 
Νομικού Συμβουλίου του Κράτους ορίζεται πρόεδρος του 
υπηρεσιακού συμβουλίου. 

β) Από δύο (2) μονίμους υπαλλήλους με βαθμό Διευθυντή 
Α' ή Β', που υπηρετούν μέσα στο νομό με ισάριθμους αναπλη¬ 
ρωτές, ως μέλη. 

γ) Από δύο (2) αιρετούς εκπροσώπους των υπαλλήλων, με 
ισάριθμους αναπληρωτές, που εκλέγονται με άμεση, καθο¬ 
λική και μυστική ψηφοφορία, σύμφωνα με τις διατάξεις του 
άρθρου 40 Κεφάλαιο Β' παρ. 1 του Ν. 1884/1990 (ΦΕΚ 81 
Α'), ως μέλη. 

δ) Γραμματέας του Π.Υ.Σ.ΔΙ.Π. ορίζεται μόνιμος υπάλληλος 
του Υπουργείου Εθνικής Παιδείας και θρησκευμάτων, που 
υπηρετεί μέσα στο νομό ή τη νομαρχία με βαθμό τουλάχιστον 
Γραμματέα Α', με τον αναπληρωτή του. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιανουάριου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-*- 

Αριθ. 3422.26/3/93 (5) 

Αναπροσαρμογή τελών χρήσης λιμένα Ν.Δ. 3878/58 επί των 
εισιτηρίων εξωτερικού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 1 του Ν.Δ. 3878/58 (ΦΕΚ 181 
Α/58) «περί επιβολής τέλους χρήσεως λιμένος προς εκτέ¬ 
λεση λιμενικών έργων». 

2. Τις διατάξεις του άρθρου 2 του Ν.Δ. 158/1969 (ΦΕΚ 68/ 
69) «περί τροποποιήσεως και συμπληρώσεως των περί Λιμε¬ 
νικών Ταμείων κειμένων διατάξεων και συστάσεως Λιμενικού 
Ταμείου Χαλκιδικής». 

3. Τις διατάξεις του άρθρου 34 του Ν.Δ. 4544/66 (ΦΕΚ 
185 Α/66) «περί διατάξεων αφορωσών το εργατοτεχνικό 
προσωπικό Ο.Λ.Π. και άλλων τινών διατάξεων». 

4. Τις διατάξεις του Π.Δ. 649/79 «περί μεταφοράς εις το 
Υπουργείο Δημοσίων Έργων των αρμοδιοτήτων του Υπουρ¬ 
γείου Εμπορικής Ναυτιλίας περί εκτελέσεως έργων εις τους 
λιμένας εν γένει και μεταφοράς εις το Υπουργείο Εμπορικής 
Ναυτιλίας των αρμοδιοτήτων του Υπουργείου Δημοσίων Έρ¬ 
γων «περί εποπτείας, οργάνωσης και λειτουργίας των Λιμενι¬ 
κών Ταμείων». 

- 5. Τις διατάξεις του Ν. 1558/85 (ΦΕΚ 187 Α/85) «Κυβέρ¬ 
νηση και Κυβερνητικά Όργανα». 

6. Τις διατάξεις του Π.Δ. 79/88 (ΦΕΚ 36 Α/88) «Περιορι¬ 
σμός συναρμοδιοτήτων του Υπουργού Εθνικής Οικονομίας 
κατά την έκδοση Διοικητικών Πράξεων». 

7. Τις διατάξεις του Ν. 2042/92 (ΦΕΚ 75 Α/92) «Αύξηση 
των Συντάξεων και άλλες ασφαλιστικές διατάξεις». 

8. Την Α.Π. 1847/1078399/1182/0001/7.8.92 Κοινή 
Απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

1. Επανακαθορίζουμε το πάγιο τέλος, που προβλέπεται 
στην παρ. Ια της αριθ. 3422.26/17/90/ 17.10.90 (ΦΕΚ 696 
Β/90) Κοινής Υπουργικής Απόφασης στο ποσό των τεσσάρων 
χιλιάδων (4.000) δραχμών. 

2. Ορίζεται ως πόρος του Ν.Α.Τ. ποσοτό 30% επί του ανω- 

τέρω τέλους. 

3. Από τις διατάξεις αυτής της απόφασης δεν προκαλεΐται 
δαπάνη σε βάρος κρατικού προϋπολογισμού. 

4. Με την έναρξη ισχύος της παρούσης καταργούνται οι πα¬ 
ρακάτω Κοινές Υπουργικές Αποφάσεις. 

α) 3422.26/4/92/27.5.92 (ΦΕΚ 351 Β/92) 
β) 3422,26/17/21.8.92 (ΦΕΚ 549 Β/92). 

5. Η ισχύς της Απόφασης αυτής αρχίζει από της δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 18 Φεβρουάριου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΧ. ΓΑΛΕΝΙΑΝΟΣ ΑΛΕΞ. ΠΑΠΑΔΟΓΓΟΝΑΣ 

-♦- 

Αριθ. 3422.26/2/93 (6) 

Παράταση του χρόνου διάρκειας είσπραξης τέλους χρήσης 
Λιμένος και επιβολή νέου τέλους χρήσης Λιμένος υπέρ 
του Λιμενικού Ταμείου ΗΓΟΥΜΕΝΙΤΣΑΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ. 3878/58 
«περί επιβολής τέλους χρήσης λιμένος προς εκτέλεση λιμενι- 

’ κών έργων» (ΦΕΚ 181 Α71958). 

2. Τις διατάξεις του Π;Δ. 649/77 «περί μεταφοράς εις το 
Υπουργείο Δημοσίων Έργων των αρμοδιοτήτων του Υπουρ¬ 
γείου Εμπορικής Ναυτιλίας περί εκτελέσεως έργων εις του 
Λιμένας εν γένει και μεταφοράς εις το Υπουργείο Εμπορικής 
Ναυτιλίας των αρμοδιοτήτων του Υπουργείου Δημοσίων Έρ¬ 
γων περί εποπτείας, οργανώσεως και λειτουργίας των Λιμενι¬ 
κών Ταμείων» (ΦΕΚ 212 Α777). 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137 Α726.7.1985). 

4. Την Α. ΠΥ 1847/1078399/1182/0001/7.8.92 (ΦΕΚ 
525 Β /92) Κοινή Απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

5. Την αριθ. 59/92 Πράξη της Λιμενικής Επιτροπής ΗΓΟΥ¬ 
ΜΕΝΙΤΣΑΣ και την αριθ. 13590/2.11.92 Εγκριτική Απόφαση 
Νομάρχου ΘΕΣΠΡΩΤΙΑΣ. 

6. Το αριθ. 48396/1082/22.7.92 έγγραφο ΥΠΕΘΟ/Δ/νση 
Τιμών και Εισοδημάτων, αποφασίζουμε: 

1. Παρατείνουμε την προθεσμία είσπραξης του τέλους 
χρήσης Λιμένα ΗΓΟΥΜΕΝΙΤΣΑΣ που επιβλήθηκε με την 
42632/1260/27.9.1980 Κ.Υ.Α. (ΦΕΚ 1061 Β /80) μέχρι 
31.12.1992 διότι ο αρχικώς ορισθείς χρόνος καταδείχθηκε 
ανεπαρκής για την απόσβεση της δαπάνης του μνημονευομέ- 
νου σ’αυτή Λιμενικού έργου. 

2. Επιβάλλουμε από 01.1.1993 μέχρι 31.12.2002 τέλος 
χρήσης Λιμένος υπέρ του Λιμενικού Ταμείου ΗΓΟΥΜΕΝΙ¬ 
ΤΣΑΣ για τη συγκέντρωση του απαιτουμένου ποσού προς 
εκτέλεση των κατωτέρω Λιμενικών έργων στο Λιμένα ΗΓΟΥ¬ 
ΜΕΝΊΤΣΑΣ: 

α) Αποπεράτωση του έργου «διαμόρφωση βορείου τμήμα¬ 
τος παραλίας Λιμένος Ηγουμενίτσας». 

β) Εκτέλεση έργων υποδομής (ηλεκτροφωτισμός, ύδρευση 
κ.λπ.) στο νότιο τμήμα παραλίας Λιμένος Ηγουμενίτσας, 
γ) Συντήρηση και επισκευή των ήδη υπαρχόντων λιμενικών 


εγκαταστάσεων. · 

3. Σε περίπτωση έκδοσης εισιτηρίων με επιστροφή το μισό 
του κατά τα ανωτέρω εισπραττομένου τέλους χρήσης θα 
αποδίδεται στο Λιμενικό Ταμείο της περιοχής από την οποία 
γίνεται η επιβίβαση για επιστροφή, εφόσον έχει επιβληθεί 
υπέρ αυτού το τέλος χρήσης. 

4. Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 18 Φεβρουάριου 1993 
οι υπουργοί 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΧ. ΓΑΛΕΝΙΑΝΟΣ ΑΛΕΞ. ΠΑΠΑΔΟΓΓΟΝΑΣ 

-♦- 

Αριθ. Γ10/90762/1734/93 (7) 

Καθορισμός θερινής ώρας για τα έτη 1993 και 1994. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ - ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ, 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 1 (παρ. 1 και 3) του Ν. 1338/1983 «Εφαρ¬ 
μογή του κοινοτικού δικαίου» (Α34), όπως τροποποιήθηκε με 
το άρθρο 6 του Ν. 1440/1984 «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού Εφο¬ 
διασμού ΕΙΙΗΑΤΟΜ» (Α70). 

β) Τ ης παραγράφου 3 της υπ’ αριθ. 11 /23.1.1980 Πράξεως 
του Υπουργικού Συμβουλίου (Α27). 

γ) Του άρθρου 29Α του Ν. 1558/1985 «Κυβέρνηση και Κυ¬ 
βερνητικά όργανα» (Α137) όπως το άρθρο αυτό προσετέθη 
με το άρθρο 27 του Ν. 2081/1992 (Α154) 

2. Την υπ’ αριθ. Υ1935/1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορισμός 
αρμοδιοτήτων των Υφυπουργών Εθνικής Οικονομίας» (Β 
726). 

3. Την έκτη οδηγία 92/20/ΕΟΚ του Συμβουλίου της 26ης 
Μαρτίου 1992 σχετικά με τις διατάξεις για τη θερινή ώρα (ΕΕ 
1- 89/28 της 4.4.92), αποφασίζουμε: 

Ορίζουμε για τα έτη 1993 και 1994: 
α) Έναρξη εφαρμογής του μέτρου της θερινής ώρας στην 
Ελλάδα 

Το 1993: την Κυριακή 28 Μαρτίου, ώρα 3.00' 

Το 1994: την Κυριακή 27 Μαρτίου, ώρα 3.00' 

Αυτή την ημερομηνία και ώρα οι δείκτες των ρολογιών θα 
μετακινηθούν μία ώρα μπροστά, δηλαδή από 3.00' σε 4.00'. 
β) Λήξη του παραπάνω μέτρου: 

Το 1993: την Κυριακή 26 Σεπτεμβρίου 
Το 1994: την Κυριακή 25 Σεπτεμβρίου 
οπότε οι δείκτες των ρολογιών πρέπει να μετακινηθούν μία 
ώρα πίσω, δηλαδή από 4.00' σε 3.00'. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Πειραιάς, 15 Φεβρουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΚΩΝ/ΝΟΣ ΔΟΥΣΗΣ Β. ΚΟΝΤΟΓΊΑΝΝΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

Αριθ. 58000/121 (8) 

Υποχρωτική χρήση της ζώνης ασφαλείας στα οχήματα κάτω 
των 3,5 τόννων σε συμμόρφωση με τις διατάξεις της οδη¬ 
γίας του Συμβουλίου Υπουργών της Κοινότητας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α. Του άρθρου 81 παρ. 16 & 26 του Κώδικα Οδικής Κυκλο¬ 
φορίας που κυρώθηκε με το Νόμο 2094/92 (Α-182). 

β. Του ΠΔ 431 /83 περί προσαρμογής της Ελληνικής νομο¬ 
θεσίας προς τις διατάξεις της 70/156/ΕΟΚ οδηγίας του Συμ¬ 
βουλίου των Ευρωπαϊκών Κοινοτήτων της 6 Φεβρουάριου 
1970 «Περί προσεγγίσεως των νομοθσιών των κρατών μελών 
που αφορούν στην έγκριση οχημάτων με κινητήρα και των ρυ¬ 
μουλκουμένων τους» όπως τροποποιήθηκε με τις 78/315/ 
ΕΟΚ της 21 Δεκεμβρίου 1977, 78/547/ΕΟΚ της 12 Ιουνίου 
1978 και 80/1267/ΕΟΚ της 16 Δεκεμβρίου 1980, οδηγίες 
του Συμβουλίου των Ευρωπαϊκών Κοινοτήτων (Α-160) όπως 
τροποποιήθηκαν με τις διατάξεις του ΠΔ 391 /1991 «Καθορι¬ 
σμός όρων και προϋποθέσεων για την έγκριση τύπων οχημά¬ 
των με κινητήρα και των ρυμουλκουμένων τους σε συμμόρ¬ 
φωση με τις οδηγίες 87/358/ΕΟΚ και 87/403/ΕΟΚ του Συμ¬ 
βουλίου της 25ης Ιουνίου 1987» (Α-142), αποφασίζουμε: 

Αρθρο 1 

Σκοπός - Ορισμοί 

1. Η απόφαση αυτή αποβλέπει στη βελτίωση της οδικής 
ασφάλειας με την εναρμόνιση της νομοθεσίας μας με τις δια¬ 
τάξεις της οδηγίας 91/671/ΕΟΚ του Συμβουλίου των Ευρω¬ 
παϊκών Κοινοτήτων της 16.12.1991. «Για την προσέγγιση των 
νομοθεσιών των Κρατών μελών σχετικά με την υποχρεωτική 
χρησιμοποίηση της ζώνης ασφάλειας στα οχήματα κάτω των 
3,5 τόννων» που δημοσιεύθηκε στην Επίσημη Εφημερίδα των 
Ευρωπαϊκών Κοινοτήτων (τεύχος I. 373, σελίδες 26-28 της 
31 Δεκεμβρίου 1991). 

2. Η παρούσα απόφαση ισχύει για οχήματα με κινητήρα των, 
κατά τα ΠΔ 431/83 και 391/91, κατηγοριών ΜΙ, Μ2 (εκτός 
από τα πίσω καθίσματα και εκτός από τα οχήματα με μέγιστο 
επιτρεπόμενο βάρος άνω των 3,5 τόννων και τα οχήματα που 
διαθέτουν ειδικά σχεδιασμένες θέσεις για όρθιους επιβά- 
τεςς) και Ν1 (εκτός από τα πίσω καθίσματα) τα οποία προορί¬ 
ζονται για κυκλοφορία επί οδών, έχουν τουλάχιστον τέσσερις 
τροχούς, μέγιστη εκ κατασκευής ταχύτητα μεγαλύτερη των 
25 χιλιομέτρων την ώρα, και τα εξής ειδικότερα χαρακτηρι¬ 
στικά: 

- Κατηγορία ΜΙ (επιβατηγό), προορίζονται για τη μετα¬ 
φορά προσώπων και φέρουν κατ’ ανώτατο όριο, εκτός της θέ- 
σεως του οδηγού, έως οκτώ θέσεις καθημένων. 

- Κατηγορία Μ2 (Μικρά λεωφορεία), προορίζονται για τη 
μεταφορά προσώπων και φέρουν εκτός της θέσεως του οδη¬ 
γού, περισσότερες των οκτώ θέσεων καθημένων και μέγιστο 
επιτρεπόμενο βάρος μη υπερβαίνον τους 5 τόννους. 


- Κατηγορία Ν 1 (φορτηγά) προορίζονται για τη μεταφορά 
εμπορευμάτων και έχουν μέγιστο επιτρεπόμενο βάρος μη 
υπερβαίνον τους 3,5 τόννων. 

3. Για τους σκοπούς της παρούσας απόφασης νοείται ως: 

α) «Ζώνη ασφαλείας» ή «ζώνη»: Σύστημα ιμάντων με πόρπη 
κλεισίματος, μηχανισμούς ρύθμισης και εξαρτήματα στερέω¬ 
σης, που μπορεί να αγκυρωθεί στο εσωτερικό ενός οχήματος 
με κινητήρα και σχεδιασμόν έτσι ώστε να μειώνει τον κίνδυνο 
τραυματισμό του ατόμου που το χρησιμοποιεί σε περίπτωση 
σύγκρουσης ή απότομης επιβράδυνσης του οχήματος, περιο¬ 
ρίζοντας τις δυνατότητες κίνησης του σώματος του. Το σύ¬ 
στημα αυτό ορίζεται κατά γενικό τρόπο ως «σύνολο» ο όρος 
αυτός περιλαμβάνει επίσης κάθε μηχανισμό απορρόφησης 
ενέργειας ή περιέλιξης της ζώνης. 

β) «σύστημα συγκράτησης»: σύστημα που προκύπτει από 
το συνδυασμό ενός καθίσματος στερεωμένου με κατάλληλα 
μέσα στο σκελετό του οχήματος και μιας ζώνης ασφαλείας 
της οποίας τουλάχιστον ένα σημείο αγκύρωσης είναι στερεω¬ 
μένο στο σκελετό του καθίσματος. 

γ) «κάθισμα»: κατασκευή που αποτελεί η όχι ενσωματω¬ 
μένο τμήμα του σκελετού του οχήματος, στην οποία συμπερι- 
λαμβάνεται η επένδυσή της και η οποία εξασφαλίζει μια θέση 
«καθημένου» για έναν ενήλικα. Ο όρος αυτός ισχύει τόσο για 
ένα ατομικό κάθισμα όσο και για το τμήμα ενός πάγκου που 
αντιστοιχεί σε μια θέση «καθημένου». 

Αρθρο 2 

Πεδίο Εφαρμογής 

Ο οδηγός και οι επιβάτες των οχημάτων σε κυκλοφορία τα 
οποία αναφέρονται στο άρθρο 1 (φορούν) τη ζώνη ασφαλείας 
ή συγκροτούνται από εγκεκριμένο σύστημα συγκράτησης, 
εφόσον τα καθίσματα που καταλαμβάνουν είναι κατάλληλα 
εξοπλισμένα. Οι επιβάτες των πίσω καθισμάτων πρέπει να 
χρησιμοποιούν κατά προτεραιότητα τα εξοπλισμένα καθί¬ 
σματα. 

Εντός αυτών των οχημάτων τα παιδιά ηλικίας κάτω των 12 
ετών και ύψους κάτω των 150 ΟΜ τα οποία καταλαμβάνουν 
τα καθίσματα που είναι εφοδιασμένα με ζώνες συγκροτού¬ 
νται με εγκεκριμένο σύστημα συγκράτησης κατάλληλο για το 
ύψος και το βάρος τους. 

Τα προαναφερόμενα καθίσματα πρέπει να χρησιμοποιού¬ 
νται κατά προτεραιότητα. 

Η χρήση συστήματος συγκράτησης εγκεκριμένου από την 
αρμόδια αρχή άλλου κράτους μέλους της ΕΟΚ επιτρέπε¬ 
ται. 

Αρθρο 3 

Οχήματα τρίτων χωρών 

Οι διατάξεις του παρόντος εφαρμόζονται επίσης στους 
οδηγούς και τους επιβάτες οχημάτων που κυκλοφορούν στην 
Ελλάδα και φέρουν αριθμό κυκλοφορίας τρίτης χώρας. 

Αρθρο 4 
Απαλλαγές 

Απαλλάσσονται από τις υποχρεώσεις που προβλέπονται 
στο άρθρο 2:§ . 

α) Τα άτομα στα οποία οι αρμόδιες υγειονομικές αρχές 
έχουν χορηγήσει ιατρικό πιστοποιητικό απαλλαγής για σοβα¬ 
ρούς λόγους υγείας. Κάθε ιατρικό πιστοποιητικό που έχει εκτ 
δοθεί από τις αρμόδιες αρχές άλλου κράτους μέλους αναγνω¬ 
ρίζεται. Το ιατρικό πιστοποιητικό πρέπει να αναφέρει τη διάρ¬ 
κεια ισχύος του και να επιδεικνύεται όποτε ζητηθεί από αρμό¬ 
διο όργανο, σύμφωνα με τις οικείες διατάξεις κάθε κράτους 
μέλους. Πρέπει να φέρει το εικονιζόμενο σήμα: 

β) Οδηγοί επιβατικών αυτοκινήτων δημόσιας χρήσης όταν 
κυκλοφορούν εντός της περιμετρικής τους ζώνης. 

γ) Έγκυες γυναίκες όταν είναι εφοδιασμένες με σχετικό ια¬ 
τρικό πιστοποιητικό που αναγράφει και την ημερομηνία λή¬ 
ξης- 

δ) Ατομα που το ανάστημα τους είναι κάτω από 1,50 μ. 

ε) Οδηγοί οχημάτων που κάνουν συνεχείς στάσεις, όπως 
ταχυδρομικοί διανομείς υπάλληλοι τροφοδοσίας καταστημά¬ 
των κ.λπ. 

Άρθρο 5 

Τελικές διατάξεις: Ισχύς 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 15 Φεβρουαρίου 1993 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

Αριθ. 436 (9) 

Συμμετοχή των Κοινοτήτων Γραίκα, Γρύλλου και Κάτω Σαμι- 
κού Ν. Ηλείας στον Αναπτυξιακό Σύνδεσμο της 3ης Γεω- 
γραφικής Ενότητας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 190,191,192,193,194,195 
και 196 του Δ.Κ.Κ. (Π.Δ. 323/89), ως και τις όμοιες του Ν. 
1416/84. 

2. Την αριθ. 34768/10.7.1987 Κοινή απόφαση των Υπουρ¬ 
γών Εσωτερικών Εθνικής Οικονομίας και Περιβάλλοντος, Χω¬ 
ροταξίας και Δημοσίων Έργων, περί καθορισμού των Γεω- 
γραφικών Ενοτήτων στον Νομό Ηλείας, σε εφαρμογή του άρ¬ 
θρου 23 του Ν. 1416/84 για τη σύσταση Αναπτυξιακών Συν¬ 
δέσμων (ΦΕΚ 476/3.9.87 τεύχος β'). 

3. Την αριθ. 7155/92 απόφασή μας, περί σύστασης του 
Αναπτυξιακού Συνδέσμου της 3ης Γεωγραφικής Ενότητας. 

4. Τις αριθ. 41 /92, 38/92 και 31 /92 ομοτύπως ληφθείσες 
αποφάσεις των Κοινοτικών Συμβουλίων Γραίκα, Γρύλλου και 
Κ. Σαμικού αντίστοιχα, περί υπαγωγής των στον Αναπτυξιακό 
Σύνδεσμο της 3ης Γεωγραφικής Ενότητας, αποφασίζουμε: 

1. Τροποποιούμε την αριθ. 7155/92 απόφασή μας, περί 
σύστασης του Αναπτυξιακού Συνδέσμου της 3ης Γ εωγραφι¬ 


κής Ενότητας, αναφορικά με του ΟΤΑ που συμμετέχουν και 
εγκρίνουμε την υπαγωγή σ’ αυτόν και των Κοινοτήτων Γ ραίκα, 
Γ ρύλλου, και Κ. Σαμικού. 

2. Κάλυψη δαπάνης 

α) Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των Κοινοτήτων Γ ραίκα, 
Γ ρύλλου και Κάτω Σαμικού ύψους 150.000 δραχμών περίπου 
για κάθε Κοινότητα για το τρέχον οικονομικό έτος και 
160.000 δραχμές περίπου για κάθ’ ένα από τα επόμενα οικο¬ 
νομικά έτη. 

β) Η ανωτέρω δαπάνη είναι υποχρεωτική, επιβαρύνει τον 
προϋπολογισμό της κάθε Κοινότητας κατ’ έτος και εγγράφε- 
ται στον Κ Α - 211 του σκέλους των εξόδων αυτού το αντί¬ 
στοιχο ποσό. 

Η απόφαση να δημοσιευθεί στην Εφημερίδα της Κυβερνή- 
σεως. 

Πύργος, 18 Ιανουαρίου 1993 

Ο Νομάρχης κ.α.α. 

Ο Αναπληρωτής Προϊστάμενος 
ΠΑΝΑΓ. ΣΚΟΥΡΑΣ 

-♦- 

Αριθ. 301.13/640983 (10) 

Τροποποίηση - συμπλήρωση του Κανονισμού Υπηρεσίας ΤΕ- 
Ι.ΕΧ Εσωτερικού. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΤΕ 

Το Διοικητικό Συμβούλιο της Ανώνυμης Εταιρείας με την 
επωνυμία «Οργανισμός Τηλεπικοινωνιών της Ελλάδος Α.Ε.» 
που εδρεύει στην Αθήνα, κατά τις 2293/1.12.92 και 2303/ 
9.2.93 συνεδριάσεις του έχοντας υπόψη τη διάταξη του άρ¬ 
θρου 7 του Π.Δ. 58/1985, αποφάσισε: 

1. Την τροποποίηση - συμπλήρωση των άρθρων 12,16,19, 
22, 23, 24, 26 και 35 του Κανονισμού Υπηρεσίας ΤΕΙ.ΕΧ 
Εσωτερικού, ως εξής: 

Άρθρο 12 

Διάθεση τηλετυπικών συνδέσεων 

Η παράγραφος 3 αντικαθίσταται ως εξής: 

3. Οι τηλετυπικές συσκευές τοποθετούνται σε χώρο που 
υποδεικνύεται από το συνδρομητή, του οποίου πρέπει να έχει 
την κυριότητα, νομή ή χρήση και που κρίνεται κατάλληλος από 
τον ΟΤΕ. 

Τα είδη των τηλετυπικών συσκευών, που συνδέονται στο 
δίκτυο του ΟΤΕ, είναι τα εξής: 

α. Τηλέτυπα εγκεκριμένου τύπου για την περιοχή της σύν¬ 
δεσης. 

β. Απλά ΤΕΙ.ΕΧ - ΙΝΤΕΡΡΑΟΕ, τα οποία επιτρέπεται να 
συνδέονται και παράλληλα προς λειτουργούντα τηλέτυπα, 
οπότε θεωρούνται πρόσθετες εγκαταστάσεις. 

γ. Πολλαπλά ΤΕ1.ΕΧ-ΙΝΤΕΡΡΑΟΕ, τα οποία επιτρέπεται να 
τοποθετούνται σε συνδρομητές με τρεις τουλάχιστον τηλετυ¬ 
πικές συνδέσεις, σε μία εκ των οποίων πρέπει να λειτουργεί 
οπωσδήποτε τηλέτυπο. 

Άρθρο 16 

Αλλαγή του τίτλου του άρθρου από «Διάθεση τηλετύπων», 
σε «Διάθεση τηλετυπικών συσκευών». 

Προστίθεται νέα παράγραφος 2 (η παρ. 2 γίνεται 3), ως 
εξής: 

2. Η διάθεση (πώληση) των ΤΕΙ.ΕΧ - ΙΝΤΕΡΡΑΟΕ πραγμα¬ 
τοποιείται από τον ΟΤΕ, με τη διαδικασία που ορίζεται στην 
προηγούμενη παράγραφο του παρόντος άρθρου. 

Κατ' εξαίρεση, οι συνδρομητές μπορούν να προμηθεύονται 

Αρθρο 23 


από το ελεύθερο εμπόριο ή από άλλους συνδρομητές απλά ή 
πολλαπλά ΤΕΙ.ΕΧ - ΙΝΤΕΒΡΑΟΕ εγκεκριμένου ή μη εγκεκρι¬ 
μένου τύπου από τον ΟΤΕ. 

Η σύνδεση των εγκεκριμένου τύπου ΤΕΕΕΧ - ΙΝΤΕΒΡΑΟΕ 
δύναται να πραγματοποιείται από τον ΟΤΕ, με τις προϋποθέ¬ 
σεις, που ορίζει η προηγούμενη παράγραφος του άρθρου αυ¬ 
τού, για τα τηλέτυπα που δεν έχουν διατεθεί από τον ΟΤΕ. 

Η σύνδεση των μη εγκεκριμένου τύπου ΤΕΙ.ΕΧ - ΙΝΤΕΒ- 
ΡΑΟΕ επιτρέπεται με τις εξής προϋποθέσεις: 

α. Ο συνδρομητής υποχρεούται να υποβάλει αίτηση για χο¬ 
ρήγηση άδειας σύνδεσης της συγκεκριμένης συσκευής και να 
δώσει τα πλήρη τεχνικά στοιχεία της. 

β. Ο συνδρομητής έχει αποκλειστικά την ευθύνη για την κα¬ 
ταλληλότητα, τη σύνδεση και γενικά την καλή λειτουργία της 
συσκευής. 

γ. Η σύνδεση του ΤΕίΕΧ - ΙΝΤΕΒΡΑΟΕ θεωρείται προσω¬ 
ρινή και παρέχεται άδεια οριστικής σύνδεσης, μετά την πά¬ 
ροδο ενός έτους καλής λειτουργίας της συσκευής. 

δ. Ο συνδρομητής υποχρεούται να καταβάλει στον ΟΤΕ για 
έξοδα ελέγχου το κατ' αποκοπήν ποσό που ορίζεται από το 
οικείο τιμολόγιο. 

Σε περίπτωση μη τηρήσεως των ανωτέρω προϋποθέσεων, 
διακόπτεται άμεσα η λειτουργία της συνδέσεως και ακολου¬ 
θείται η διαδικασία του άρθρου 33. 

3. Οποιαδήποτε μεταβολή (σύνδεση, αποσύνδεση, αντικα¬ 
τάσταση, τροποποίηση κ.λπ.) του ΤΕ1.ΕΧ - ΙΝΤΕΒΡΑΟΕ 
πραγματοποιείται κατόπιν γραπτής ειδοποιήσεως του ΟΤΕ 
από το συνδρομητή. 

Αρθρο 19 

Τέλη και μισθώματα τηλετυπικών συνδέσεων. 

α. Στο τέλος της παραγράφου 1 προστίθενται τα εξής νέα 
εδάφια: 

ζ. Το μηνιαίο τέλος συντηρήσεως των τερματικών διατά¬ 
ξεων, εφόσον τη συντήρησή τους έχει αναλάβει ο ΟΤΕ. 

η. Τα μηνιαία τέλη των προσθέτων υπηρεσιών που του πα¬ 
ρέχονται. 

β. Η παράγραφος 2 αντικαθίσταται ως εξής: 

2. Τα οριζόμενα στην παράγραφο 1 του παρόντος άρθρου 
τέλη και μισθώματα οφείλονται στον ΟΤΕ, κατά περίπτωση, 
από την ημερομηνία έναρξης λειτουργίας της τηλετυπικής 
σύνδεσης ή από την ημερομηνία παροχής της πρόσθετης 
υπηρεσίας. 

Αρθρο 22 

Ειδικές υποχρεώσεις του συνδρομητή 
α. Το εδάφιο στ της παραγράφου 1 αντικαθίσταται ως κατω¬ 
τέρω: 

στ. Να χρησιμοποιεί χαρτί, μελανοταινία, ταινία διατρητικής 
μηχανής, δισκέτες καταγραφής μηνυμάτων και κάθε απαραί¬ 
τητο αναλώσιμο υλικό, κατάλληλο για την ομαλή λειτουργία 
της τηλετυπικής συσκευής. 

Η δαπάνη προμήθειας των παραπάνω καθώς και της λυ¬ 
χνίας αναγνώσεως του τηλετύπου βαρύνει τον συνδρο¬ 
μητή. 

Η αντικατάστασή τους γίνεται από τον συνδρομητή, εκτός 
από τη λυχνία αναγνώσεως, που αντικαθίσταται από τον ΟΤΕ. 

β. Στο τέλος της παραγράφου 1 προστίθεται νέο εδάφιο 8, 
ως ακολούθως: 

8. Να μεριμνά για την άμεση αποκατάσταση της βλάβης του 
ΤΕΕΕΧ-ΙΝΤΕΒΡΑΟΕ, αν έχει αναθέσει τη συντήρησή του σε 
τρίτους, σύμφωνα με το άρθρο 16, παράγραφος 2, εδάφιο β 
του παρόντος Κανονισμού. 


Συντήρηση των εγκαταστάσεων του συνδρομητή 
α. Αλλαγή του τίτλου του άρθρου από «Συντήρηση των 
Εγκαταστάσεων του συνδρομητή» σε «Συντήρηση των τηλε¬ 
τυπικών συσκευών του συνδρομητή», 
β. Οι παράγραφοι 1, 2 και 4 αντικαθίστανται ως εξής: 

1. Ο ΟΤΕ συντηρεί και επισκευάζει μόνο τις τηλετυπικές 
συσκευές, που έχει εγκαταστήσει ο ίδιος. 

Τα ΤΕΙ.ΕΧ - ΙΝΤΕΒΡΑΟΕ που εγκαταστάθηκαν με ευθύνη 
των συνδρομητών συντηρούνται και επισκευάζονται με ευ¬ 
θύνη και δαπάνες τους. 

Επίσης το εσωτερικό δίκτυο των οικοδομών συντηρείται και 
επισκευάζεται με ευθύνη και δαπάνες των συνδρομητών. 

2. Η παρεχόμενη από τον ΟΤΕ συντήρηση περιλαμβάνει: 
α. Την επιθεώρηση και ρύθμιση των τηλετυπικών συ¬ 
σκευών. 

β. Την άρση των βλαβών των τηλετυπικών συσκευών, 
γ. Την αντικατάσταση των φθαρμένων από την συνήθη 
χρήση εξαρτημάτων των τηλετυπικών συσκευών. 

Η αξία των εξαρτημάτων αυτών χρεώνεται στο συνδρομητή, 
εφόσον υπερβαίνει το ποσό που ορίζεται εκάστοτε από τον 
ΟΤΕ. 

4. Η τοποθέτηση στην τηλετυπική συσκευή των καταλλή¬ 
λων μέσων και υλικών, για την αποτύπωση των τηλετυπικών 
μηνυμάτων, πραγματοποιείται από τον συνδρομητή. 

Η αντικατάσταση της λυχνίας αναγνώσεως του τηλετύπου 
γίνεται από τον ΟΤΕ. 

Άρθρο 24 

Μεταφορά τηλετυπικών συνδέσεων 
Οι παράγραφοι 5 και 6 αντικαθίστανται ως εξής: 

5. Σε περίπτωση μεταφοράς τηλετυπικής συνδέσεως, ο 
συνδρομητής είναι υποχρεωμένος να προσκομίσει τις τηλετυ¬ 
πικές συσκευές στη νέα θέση, κατά την ημέρα πραγματοποι- 
ήσεως της μεταφοράς. 

Η σύνδεση όλων των εγκεκριμένου τύπου τηλετυπικών συ¬ 
σκευών των μεταφερομένων συνδέσεων πραγματοποιείται 
από τον ΟΤΕ, ενώ η σύνδεση των ΤΕΙ.ΕΧ - ΙΝΤΕΒΡΑΟΕ μη 
εγκεκριμένου τύπου πραγματοποιείται με ευθύνη του συν¬ 
δρομητή. 

Σε περίπτωση που μισθωμένη τηλετυπική συσκευή απολε- 
σθεί ή καταστραφεί, ο συνδρομητής καταβάλλει την αξία της, 
που υπολογίζεται σύμφωνα με το τιμολόγιο του ΟΤΕ. 

6. Σε περίπτωση μεταφοράς τηλετυπικής σύνδεσης, στην 
οποία λειτουργεί ιδιόκτητη τηλετυπική συσκευή συντηρού¬ 
μενη από τον ΟΤΕ, σε περιοχή που δεν συντηρείται ο τύπος 
της μεταφερομένης συσκευής, ο συνδρομητής υποχρεούται 
να προμηθευτεί άλλη τηλετυπική συσκευή είτε από τον ΟΤΕ 
είτε από το ελεύθερο εμπόριο, με τους περιορισμούς του άρ¬ 
θρου 16 του παρόντος Κανονισμού, και να ζητήσει την εξα¬ 
γορά από τον ΟΤΕ της τηλετυπικής συσκευής που πρόκειται 
να μεταφερθεί, εφόσον αυτή έχει πωληθεί στον συνδρομητή 
από τον ΟΤΕ. 

Η εξαγορά γίνεται σύμφωνα με τα οριζόμενα στο τιμολόγιο 
του ΟΤΕ και πραγματοποιείται εφόσον η συσκευή έχει λιγό¬ 
τερο από 11 χρόνια λειτουργίας, βρίσκεται σε καλή λειτουρ¬ 
γική κατάσταση, ο τύπος της εξακολουθεί να είναι εγκεκριμέ¬ 
νος από τον ΟΤΕ και η σύνδεση του συνδρομητή θα λειτουρ¬ 
γήσει στη θέση όπου ζητήθηκε η μεταφορά. 

Άρθρο 26 

Εγκατάσταση και αντικατάσταση τηλετύπων 
α. Αλλαγή του τίτλου του άρθρου από «Εγκατάσταση και 
αντικατάσταση τηλετύπων», σε «Εγκατάσταση και αντικατά- 

στάση τηλετυπικών συσκευών». 

β. Οι παράγραφοι 1 κάι 4 αντικαθίσταται ως εξής: 

1. Η σύνδεση στο δίκτυο του ΟΤΕ των τηλετύπων και των 
εγκεκριμένου τύπου ΤΕΕΕΧ - ΙΝΤΕΗΡΑΟΕ σε κάθε περί¬ 
πτωση πραγματοποιείται από των ΟΤΕ, ενώ η σύνδεση των μη 
εγκεκριμένου τύπου γίνεται με ευθύνη και δαπάνες των συν¬ 
δρομητών. 

4. Η αντικατάσταση των τηλετυπικών συσκευών γίνεται 
κατά τα οριζόμενα στην παράγραφο 1 του παρόντος άρθρου. 

Σε κάθε περίπτωση, η αντικατάσταση από τον ΟΤΕ των 
ιδιόκτητων τηλετυπικών συσκευών γίνεται με την καταβολή 
από τον συνδρομητή των δαπανών, που ορίζονται από το σχε¬ 
τικό τιμολόγιο του ΟΤΕ. 

Αρθρο 35 

Πρόσθετες εγκαταστάσεις. 

α. Η παράγραφος 4 τροποποιείται ως εξής: 

4. Οι συνδρομητές προμηθεύονται τις πρόσθετες εγκατα¬ 
στάσεις από τον ΟΤΕ ή από το ελεύθερο εμπόριο. Η διάθεση 
πρόσθετης εγκαταστάσεως από τον ΟΤΕ στους συνδρομη¬ 
τές, μετά από αίτησή τους, γίνεται με την καταβολή του τιμή- 
ματός της (πώληση), όπως ορίζεται στο τιμολόγιο του ΟΤΕ. Ο 
ΟΤΕ μπορεί να διαθέτει πρόσθετα τηλέτυπα με μίσθωση, 
σύμφωνα με τα οριζόμενα στο άρθρο 16 παρ. 3. 

Ο συνδρομητής προσκομίζοντας πρόσθετη εγκατάσταση, 
για έλεγχο και ρύθμιση, καταβάλλει στον ΟΤΕ, για έξοδα 
ελέγχου, ποσοστό που ορίζεται από το τιμολόγιο του ΟΤΕ. 

β. Η παράγραφος 5 αντικαθίσταται ως εξής: 

5. Η τοποθέτηση καθώς και κάθε μεταβολή πρόσθετης 
εγκαταστάσεως γίνεται από τον ΟΤΕ, εκτός των περιπτώ¬ 
σεων του άρθρου 16 (παρ. 2 εδάφιο β), με την καταβολή σε 
κάθε περίπτωσή των τελών και δαπανών που ορίζονται από το 


τιμολόγιο του ΟΤΕ. 

Στα παρακάτω άρθρα αντικαθίσταται η λέξη «Τηλέτυπο» με 
τις λέξεις «Τηλετυπική συσκευή». 

Αρθρο 8 

Αρθρο 10 παράγραφος 1 εδάφια β και γ 
Αρθρο 12 παράγραφος 3 
Αρθρο 16 παράγραφος 3. 

Αρθρο 17 παράγραφος 1 και 3 

Αρθρο 18 παράγραφος 2 

'Αρθρο 19 παράγραφος 1 εδάφια δ, στ 

Άρθρο 22 παράγραφος 1 εδάφια α, δ, ε, στ, ζ 

Άρθρο 24 παράγραφος 5 

Άρθρο 26 παράγραφος 2 και 3 

Άρθρο 32 παράγραφος 1 

Άρθρο 34 παράγραφος 4 

Άρθρο 34 παράγραφος 7 εδάφια δ και η 

Άρθρο 34 παράγραφος 8 και 9 

Άρθρο 38 παράγραφος 1 και 4 

Άρθρο 39 παράγραφος 1 και 3 

'Αρθρο 42 παράγραφος 1 

2. Την ισχύ των παραπάνω τροποποιήσεων - συμπληρώ¬ 
σεων από της δημοσιεύσεώς τους στην Εφημερίδα της Κυ- 
βερνήσεως. 

Από τις παραπάνω τροποποιήσεις - συμπληρώσεις δεν 
προκύπτει δαπάνη για τον ΟΤΕ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 1993 

Ο Πρόεδρος 
ΝΙΚ. ΘΕΜΕΛΗΣ 

